Brevis skitter weer vir TitansDewald Brevis het vroeër ook ’n lopierekord by die o.19-Wêreldbekertoernooi laat spat. Foto: Twitter via ICC. Die 19-jarige Dewald Brevis het weer eens met ŉ goeie vertoning vir die Titans in Krieket Suid-Afrika (KSA) se T20-uitdaagtoernooi vorendag gekom. “Baby AB” – soos wat die oudleerling van Afrikaanse Hoër Seunskool bekendstaan – het 40 lopies van slegs 28 aflewerings in die Pretorianers se jongste oorwinning van vyf paaltjies teen Noordwes gemoker. Sy beurt het vyf grenshoue (waaronder drie sesse) ingesluit. Hy het tot dusver die meeste sesse (nege) in die reeks geslaan en hy teken sy lopies teen ŉ flinke treftempo van 139,56 aan. Oudergewoonte het hy ook sy kant met die bal in hand gebring en hy het ŉ paaltjie in sy enkele boulbeurt teen Noordwes geneem. Die Titans is tans die enigste onoorwonne span in die reeks. Punteleer: Voorste kolwers: Voorste boulers: